4. การประกอบธุรกิจของแต่ละสายผลิตภัณฑ์

(1) ลักษณะการให้บริการ

ธุรกิจของบริษัท

บริษัทหลักทรัพย์ เอเซีย พลัส จำกัด (มหาชน) เป็นสมาชิกตลาดหลักทรัพย์แห่งประเทศไทย
หมายเลข 8
ให้บริการการเป็นนายหน้าหรือตัวแทนซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน
โดยมีสำนักงานสาขาที่ให้บริการแก่นักลงทุนทั้งในเขตกรุงเทพมหานครและเขตภูมิภาค รวมทั้งสิ้น 19
สาขา มีทีมงานด้านการตลาด และด้านการวิเคราะห์หลักทรัพย์ ที่มีคุณภาพและมีประสบการณ์
พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค

1.  ธุรกิจการเป็นนายหน้าซื้อขายหลักทรัพย์

บริษัทให้บริการการเป็นนายหน้าหรือตัวแทนซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน
โดยมีสำนักงานสาขาที่ให้บริการแก่นักลงทุนทั้งในเขตกรุงเทพมหานครและเขตภูมิภาค รวม ทั้งสิ้น
19 สาขา มีทีมงานด้านการตลาด และด้านการวิเคราะห์หลักทรัพย์ ที่มีคุณภาพและมีประสบการณ์
พร้อมให้ คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค

นอกจากนี้ ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 15
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด

การสั่งซื้อขายหลักทรัพย์สามารถทำได้ 2 ช่องทางคือ

1. ส่งคำสั่งซื้อขายผ่านผู้แนะนำการลงทุน โดยทางโทรศัพท์ หรือที่ห้องค้าหลักทรัพย์ของบริษัท

2. สั่งซื้อขายด้วยตนเองผ่านระบบอินเตอร์เน็ต โดยเปิดบัญชีซื้อขายกับบริษัทได้ทั้ง 2
ประเภทดังกล่าวข้างต้น

ในปี 2554 มูลค่าการซื้อขายหลักทรัพย์ผ่านบริษัทมีจำนวนรวมทั้งสิ้น 603,393.99 ล้านบาท
โดยมีส่วนแบ่งการตลาดร้อยละ 4.83
ของมูลค่าการซื้อขายรวมในตลาดหลักทรัพย์แห่งประเทศไทยและตลาดหลักทรัพย์ เอ็ม เอ ไอ
(ไม่นับรวมการลงทุนเพื่อบัญชีบริษัท) จัดเป็นอันดับที่ 5 เปรียบเทียบกับปี 2553 และปี 2552
ซึ่งบริษัทมีส่วนแบ่งการตลาดเป็นอันดับที่ 3 หรือคิดเป็นร้อยละ 5.26 และอันดับที่ 2
หรือคิดเป็นร้อยละ 5.71 ตามลำดับ

  ---------------------------------------------------------------------------------
  มูลค่าการซื้อขายหลักทรัพย์                  2554           2553           2552
  ------------------------------------ -------------- -------------- --------------
  ตลาดหลักทรัพย์ฯ และตลาด เอ็ม เอ ไอ       6,243,180.17   6,188,252.52   3,856,510.44
  (ล้านบาท)                                                           

  บริษัท(ล้านบาท)                         603,393.99     650,854.81     493,029.15

  ส่วนแบ่งตลาดของบริษัท (%)                4.83           5.26           5.71

  อันดับที่                                5              3              2

  แยกตามประเภทลูกค้า (%)                                               

  - ลูกค้าสถาบัน                          7.28           5.06           2.58

  - ลูกค้าทั่วไปในประเทศ                   81.16          85.83          88.62

  - ลูกค้าต่างประเทศ                      11.56          9.11           8.81

  แยกตามประเภทบัญชี (%)                                                

  บัญชีเงินสด                             80.08          77.97          78.93

  บัญชีเงินกู้ยืมเพื่อซื้อหลักทรัพย์                19.92          22.03          21.07

  แยกตามช่องทางการส่งคำสั่งซื้อขาย (%)                                     

  - ผ่านผู้แนะนำการลงทุน                   73.20          70.89          69.74

  - ผ่านระบบอินเทอร์เน็ต                   26.80          29.11          30.26
  ---------------------------------------------------------------------------------

 หมายเหตุ : มูลค่าการซื้อขายหลักทรัพย์ ของตลาดฯ และบริษัท

 - ข้อมูลปี 2553 และ 2554 ไม่นับรวมการลงทุนเพื่อบัญชีบริษัท

  - ข้อมูลปี 2552 เดือน ม.ค. - ต.ค. รวมการลงทุนเพื่อบัญชีบริษัท, พ.ย. - ธ.ค.
  ไม่รวมการลงทุนเพื่อบัญชีบริษัท

บริษัทมีรายได้ค่าธรรมเนียมจากการเป็นนายหน้าซื้อขายหลักทรัพย์ ในปี 2554 จำนวน 1,187.81
ล้านบาท หรือเท่ากับร้อยละ 59.00 ของรายได้รวมของบริษัท เปรียบเทียบกับปี 2553 และปี
2552 ซึ่งมีรายได้ค่าธรรมเนียมจากการเป็นนายหน้าซื้อขายหลักทรัพย์ จำนวน 1,237.76 ล้านบาท
หรือเท่ากับร้อยละ 53.07 และ 960.02 ล้านบาท หรือเท่ากับร้อยละ 58.59 ตามลำดับ

  นโยบายในการเปิดบัญชีซื้อขายหลักทรัพย์ให้ลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสด ตาม
    กฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    นอกจากนี้ลูกค้าต้องให้ข้อมูลเพิ่มเติมตามหลักเกณฑ์เกี่ยวกับการรู้จักลูกค้า
    และการตรวจสอบเพื่อทราบข้อเท็จจริงเกี่ยวกับลูกค้า (Know Your Customer /
    Customer Due Diligence) ตามแนวของสมาคมบริษัทหลักทรัพย์ รวมทั้งการทำ
    Suitability Test เพื่อประเมินความสามารถในการรับความเสี่ยงของลูกค้าเองด้วย

  เอกสารหลักฐานประกอบในการเปิดบัญชี ได้แก่ สำเนาบัตรประจำตัวประชาชน
  สำเนาทะเบียนบ้าน สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
  (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
  สำเนาสมุดฝากเงิน สำเนาใบรับฝากเงิน
  สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์ สัญญา
    ตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า พร้อมเอกสารหลักฐานและความเห็นของ
  เจ้าหน้าที่การตลาด แล้วเสนอความเห็นของตนมายังผู้บริหารที่ดูแลสายงานสำนักงานสาขา
  ซึ่งอยู่ที่สำนักงานใหญ่ อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้อำนวยการอาวุโส สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาด ที่ได้รับแต่งตั้งจากคณะกรรมการบริหาร

  กลุ่มที่ 4 ได้แก่ กรรมการบริหาร

  การอนุมัติวงเงินเปิดบัญชีและการเพิ่มวงเงินซื้อหลักทรัพย์ให้แก่ลูกค้า
  บริษัทจะพิจารณาวงเงินให้ตามหลักเกณฑ์ที่กำหนดไว้ โดยแยกตามประเภทลูกค้า ได้แก่
  ลูกค้าประเภทบุคคลธรรมดา สถาบันการเงิน หรือบริษัทจัดการกองทุน และบุคคลอื่นๆ
  เพื่อให้การพิจารณาและอนุมัติวงเงินซื้อหลักทรัพย์ของลูกค้าเป็นไปโดยมีประสิทธิภาพ

  - กรณีลูกค้าประเภทบุคคลธรรมดา

+----------------+---------------------+-------------------------------+
|   วงเงินอนุมัติ    |   ผู้มีอำนาจอนุมัติ       |                               |
+================+=====================+===============================+
|                | (ก)                 | (ข)                           |
|                | กรณีวงเงินที่ขออนุมัติเป็น  | กรณีวงเง                       |
|                | ไปตามหลักเกณฑ์ของบริษัท | ินที่ขออนุมัตินอกเหนือหลักเกณฑ์ของบริษัท |
|                |                     | หรือกรณีลูกค้ามีความสำคัญพิเศษ*      |
+----------------+---------------------+-------------------------------+
|   ไม่เกิน 2      | กลุ่ม 1 ขึ้นไป          | -                             |
|   ล้านบาท       | คนใดคนหนึ่ง           |                               |
|                |                     | กลุ่ม 2 ลงนามร่วมกับกลุ่ม 3 หรือ กลุ่ม |
|   ไม่เกิน 10     | กลุ่ม 2 ขึ้นไป          | 4                             |
|   ล้านบาท       | คนใดคนหนึ่ง           |                               |
|                |                     | หรือ กลุ่ม 3 และ กลุ่ม 4           |
|   ไม่เกิน 30     | กลุ่ม 3 ขึ้นไป          | ลงนามร่วมกัน 2 คน               |
|   ล้านบาท       | คนใดคนหนึ่ง           |                               |
|                |                     | กลุ่ม 3 ลงนามร่วมกับกลุ่ม 4         |
|   ไม่เกิน 50     | กลุ่ม 4 คนใดคนหนึ่ง     |                               |
|   ล้านบาท       |                     | กลุ่ม 4 ลงนามร่วมกัน 2 คน         |
|                | คณะอนุกรรมการสินเชื่อ   |                               |
|   ไม่เกิน 75     |                     | คณะอนุกรรมการสินเชื่อ             |
|   ล้านบาท       | คณะอนุกรรมการสินเชื่อ   |                               |
|                |                     | คณะกรรมการบริหาร               |
|   ไม่เกิน 100    |                     |                               |
|   ล้านบาท       |                     |                               |
+----------------+---------------------+-------------------------------+
|   เกินกว่า 100   | คณะกรรมการบริษัท      |                               |
|   ล้านบาท       |                     |                               |
+----------------+---------------------+-------------------------------+

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดย ทั่วไป

  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+----------------------+---------------+--------------+--------------+
|   ประเภทลูกค้า         |   ผู้มีอำนาจอนุมัติ |              |              |
+----------------------+---------------+--------------+--------------+
|                      | คณะอ          | คณะ          | คณ           |
|                      | นุกรรมการสินเชื่อ | กรรมการบริหาร | ะกรรมการบริษัท |
+----------------------+---------------+--------------+--------------+
| บ                    | ไม่เกิน 200     |              | เกินกว่า 200   |
| ริษัทหลักทรัพย์จัดการกองทุน | ล้านบาท        |              | ล้านบาท       |
|                      |               |              |              |
| และกองทุน             |               |              |              |
+----------------------+---------------+--------------+--------------+
| นิติบุคคลอื่น             | ไม่เกิน 20      | ไม่เกิน 100    | เกินกว่า 100   |
|                      | ล้านบาท        | ล้านบาท       | ล้านบาท       |
+----------------------+---------------+--------------+--------------+

  1. การอนุมัติวงเงินให้แก่ลูกค้าประเภทบุคคลธรรมดา ตามกรณี (ข)
  ผู้บริหารตามสายการบังคับบัญชาของเจ้าหน้าที่การตลาดนั้น
  จะต้องทำบันทึกชี้แจงเหตุผลแห่งการขออนุมัติวงเงินดังกล่าว
  เสนอต่อผู้มีอำนาจเพื่อพิจารณาทุกครั้ง

  2. ในกรณีที่มีความจำเป็นเร่งด่วน
  และวงเงินที่ขออนุมัติอยู่ในอำนาจของคณะอนุกรรมการคณะใดคณะหนึ่ง
  อาจให้ผู้มีอำนาจอนุมัติในกลุ่มที่ 4 คนใดคนหนึ่ง
  พิจารณาให้ความเห็นชอบอนุมัติวงเงินชั่วคราวได้ก่อน
  และให้ขอสัตยาบันการอนุมัติจากคณะอนุกรรมการนั้นๆ
  หรือคณะกรรมการบริษัทในการประชุมครั้งต่อไป
  หากคณะอนุกรรมการหรือคณะกรรมการบริษัทไม่เห็นด้วยกับการอนุมัติวงเงินดังกล่าว
  ให้พิจารณาทบทวนวงเงินของลูกค้ารายนั้นทันที

  3. การอนุมัติวงเงินตามข้อ 1 และ ข้อ 2 ข้างต้น
  จะต้องนำเสนอต่อคณะกรรมการบริหารเพื่อทราบในการประชุมครั้งแรกภายหลังจากที่มีการอนุมัติวงเงินดังกล่าว

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 1 หัวข้อ 5 (3) หน้า 38-39)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้งบริษัทประกาศรายชื่อหลักทรัพย์ที่อนุญาตให้ซื้อพร้อมทั้งอัตรามาร์จิ้นเริ่มต้นของแต่ละหลักทรัพย์
ณ ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

2. ธุรกิจการเป็นตัวแทนซื้อขายสัญญาซื้อขายล่วงหน้า

บริษัทได้รับใบอนุญาตจากคณะกรรมการกำกับหลักทรัพย์และตลาดหลักทรัพย์
ให้ประกอบธุรกิจซื้อขายสัญญาซื้อขายล่วงหน้า ประเภทตัวแทนซื้อขายสัญญาซื้อขายล่วงหน้า
(Derivatives Agent) ตามพระราชบัญญัติสัญญาซื้อขายล่วงหน้า พ.ศ. 2546
โดยบริษัทสามารถรับคำสั่งซื้อขายสัญญาซื้อขายล่วงหน้าจากลูกค้าและส่งคำสั่งซื้อขายดังกล่าวเพื่อทำการซื้อขายในศูนย์ซื้อขายสัญญาซื้อขายล่วงหน้า
(Derivatives Exchange)
ทำให้บริษัทมีรายได้จากค่าธรรมเนียมการซื้อขายสัญญาซื้อขายล่วงหน้าของลูกค้า

บริษัทให้ความสำคัญกับการขยายฐานผู้ลงทุนและเจ้าหน้าที่การตลาดในตลาดอนุพันธ์
โดยได้ดำเนินการอบรมให้ความรู้กับบุคลากรของบริษัท
รวมถึงลูกค้าและประชาชนทั่วไปอย่างต่อเนื่อง
โดยมีเป้าหมายในระยะยาวที่จะทำให้เจ้าหน้าที่การตลาดและลูกค้าได้มีความรู้ความเข้าใจถึงกลยุทธ์การลงทุนในตราสารอนุพันธ์
เข้าใจถึงผลตอบแทน ความเสี่ยงที่เกิดขึ้นจากการลงทุน
และสามารถใช้ประโยชน์จากตราสารอนุพันธ์ในการลงทุน
รวมถึงการป้องกันความเสี่ยงได้อย่างถูกต้อง
บริษัทได้จัดทำและเผยแพร่บทวิเคราะห์รายวันสำหรับการลงทุนในตราสารอนุพันธ์ ในปี 2554
ที่ผ่านมา บริษัทมีรายรับจากธุรกิจนี้เพิ่มขึ้นจากปี 2553 ร้อยละ 60.42
และมีจำนวนบัญชีลูกค้าใหม่เพิ่มขึ้น ร้อยละ 46.30

3. ธุรกิจการค้าหลักทรัพย์

ฝ่ายบริหารสินทรัพย์และฝ่ายตลาดทุน ได้ดำเนินธุรกิจด้านการค้าหลักทรัพย์ โดยการคัดเลือก
ตั๋วแลกเงิน หุ้นกู้ทั้งในตลาดแรกและตลาดรอง เสนอขายให้กับลูกค้าผู้สนใจลงทุนในตราสารหนี้
ซึ่งเป็นอีกทางเลือกหนึ่งของการลงทุนที่ให้ผลตอบแทนดี
ธุรกิจดังกล่าวได้ขยายตัวเพิ่มขึ้นเป็นลำดับนับตั้งแต่ปี 2552 ที่บริษัทได้เริ่มธุรกิจนี้ โดยในปี 2554
บริษัทเป็นบริษัทหลักทรัพย์ที่มีมูลค่าการซื้อขายตราสารหนี้ประเภท Outright Trading
เฉพาะตราสารหนี้ประเภท Corporate Bond สูงเป็นอันดับสอง

4. ธุรกิจวาณิชธนกิจ

บริษัทเป็นหนึ่งในผู้นำในการให้บริการงานด้านวาณิชธนกิจ
โดยทีมงานที่มีความเชี่ยวชาญและประสบการณ์ในสายงาน เพื่อให้บริการที่มีคุณภาพอย่างต่อเนื่อง
ทำให้บริษัทเป็นที่ยอมรับและได้รับความไว้วางใจจากลูกค้าทั้งองค์กรของรัฐและบริษัทเอกชน
รวมถึงการได้รับรางวัลสำคัญๆหลายรายการจากหน่วยงานภายนอกซึ่งถือเป็นเครื่องยืนยันคุณภาพของงานบริการวาณิชธนกิจของบริษัทได้เป็นอย่างดี

ในปี 2551 บริษัทได้จัดตั้ง บริษัท ที่ปรึกษา เอเซีย พลัส จำกัด (ที่ปรึกษา เอเซีย พลัส)
ด้วยการเข้าไปถือหุ้น 100% ทั้งบริษัทและที่ปรึกษา เอเซีย พลัส
เป็นบริษัทที่ได้รับความเห็นชอบเป็นที่ปรึกษาทางการเงินจากสำนักงานคณะกรรมการกำกับหลักทรัพย์และตลาดหลักทรัพย์
ทำให้การประกอบธุรกิจการเป็นที่ปรึกษาทางการเงิน (Financial Advisory Service)
สามารถทำได้ทั้งสองบริษัท โดยงานที่ปรึกษาทางการเงินหลักจะดำเนินการภายใต้ ที่ปรึกษา เอเซีย
พลัส ในขณะที่บริษัทเองยังคงให้บริการธุรกิจการจัดจำหน่ายหลักทรัพย์ (Underwriting
Service) เช่นเดิม

  4.1 การเป็นที่ปรึกษาทางการเงิน (Financial Advisory Service)

ดำเนินการโดยบริษัทและที่ปรึกษา เอเซีย พลัส

การให้บริการงานที่ปรึกษาทางการเงินครอบคลุมด้านต่างๆ แก่บริษัททั่วไป
บริษัทจดทะเบียนในตลาดหลักทรัพย์แห่งประเทศไทย รวมถึงหน่วยงานราชการและรัฐวิสาหกิจ
โดยมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
งานที่บริษัทให้บริการอยู่สามารถจำแนกได้พอสังเขป ดังนี้

  1. การออกและเสนอขายหลักทรัพย์

  1.1
  ให้บริการเป็นที่ปรึกษาทางการเงินในการออกและเสนอขายหลักทรัพย์ต่อประชาชนทั่วไปครั้งแรก
  (Initial Public Offering : IPO)

  1.2 นำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศ (SET)
  หรือตลาดหลักทรัพย์ เอ็ม เอ ไอ (MAI)

  1.3 ให้บริการเป็นที่ปรึกษาทางการเงินในการระดมทุนเสนอขายต่อนักลงทุนเฉพาะเจาะจง
  (Private Placement) และเสนอขายต่อประชาชนทั่วไป (Public Offering)
  ผ่านการเสนอขายหลักทรัพย์ประเภทต่างๆ
  โดยคำนึงถึงโครงสร้างทางการเงินที่เหมาะสมเพื่อประโยชน์สูงสุดของบริษัทผู้ออกและเสนอขายหลักทรัพย์
  เช่น

  • ตราสารประเภททุน : หุ้นสามัญ หุ้นบุริมสิทธิ

  • ตราสารประเภทหนี้ : หุ้นกู้ หุ้นกู้ด้อยสิทธิ

  • ตราสารประเภทกึ่งหนี้กึ่งทุน : หุ้นกู้แปลงสภาพ ใบสำคัญแสดงสิทธิในการซื้อหุ้นสามัญ เป็นต้น

  2. การควบรวมกิจการและการซื้อขายกิจการ (Mergers and Acquisitions)

  2.1
  ให้บริการเป็นที่ปรึกษาทางการเงินในการศึกษาแสวงหาโอกาสการลงทุนในหลักทรัพย์ของบริษัทอื่นที่น่าสนใจและเป็นประโยชน์ต่อกิจการ

  2.2 ให้บริการเป็นที่ปรึกษาทางการเงินในการเข้าครอบงำกิจการแบบซื้อกิจการ (take over)
  และการควบรวมกิจการ (Mergers)

  2.3 ให้บริการเป็นที่ปรึกษาทางการเงินในการจัดทำคำเสนอซื้อหลักทรัพย์ (Tender Offer)
  และให้บริการเป็นตัวแทนรับซื้อหลักทรัพย์ (Tender Agent) ในการเข้าถือหลักทรัพย์
  เพื่อครอบงำกิจการตามระเบียบประกาศของสำนักงานคณะกรรมการกำกับหลักทรัพย์และตลาดหลักทรัพย์

  2.4 ให้บริการเป็นที่ปรึกษาทางการเงินในการเลือกพันธมิตรร่วมทุนที่เหมาะสม (joint
  venture)
  รวมถึงการให้คำแนะนำเชิงกลยุทธ์และเป็นที่ปรึกษาในการต่อรองเจรจาร่วมทุนและการให้บริการเป็นที่ปรึกษาทางการเงินในการประเมินมูลค่ากิจการเพื่อการลงทุนและ/หรือเพื่อการร่วมทุน

  3. ที่ปรึกษาทางการเงินอิสระ (Independent Financial Advisor Service)

  3.1 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศตลาดหลักทรัพย์แห่งประเทศไทยกำหนด เช่น

  • รายการประเภทได้มาและจำหน่ายไปซึ่งทรัพย์สิน

  • รายการประเภทที่เกี่ยวโยงกัน

  3.2 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศสำนักงานคณะกรรมการกำกับหลักทรัพย์และตลาดหลักทรัพย์กำหนด เช่น

  • การให้ความเห็นต่อคำเสนอซื้อหลักทรัพย์ (Tender Offer)

  • การให้ความเห็นต่อการขอยกเว้นไม่ทำคำเสนอซื้อหลักทรัพย์ (Whitewash) เป็นต้น

  4. การปรับโครงสร้างหนี้และฟื้นฟูกิจการ

  4.1 ให้บริการเป็นที่ปรึกษาทางการเงินในการศึกษาหาแนวทางการปรับโครงสร้างหนี้ที่เหมาะสม
  และจัดทำแผนปรับโครงสร้างและแผนฟื้นฟูกิจการ

  4.2
  ให้บริการเป็นที่ปรึกษาทางการเงินร่วมกับบริษัทจดทะเบียนในการจัดทำแผนฟื้นฟูกิจการเพื่อดำรงสถานะการจดทะเบียน

  5. ที่ปรึกษาทางการเงินทั่วไป

  5.1 ให้บริการเป็นที่ปรึกษาทางการเงินในงานแปรรูปรัฐวิสาหกิจ (Privatization)

  5.2 ให้บริการเป็นที่ปรึกษาทางการเงินในการประเมินมูลค่ากิจการ มูลค่าหุ้น (Business /
  Share Valuation)

  5.3
  ให้บริการเป็นที่ปรึกษาทางการเงินในการวิเคราะห์และประเมินความเป็นไปได้ของโครงการ
  (Feasibility Study) เป็นต้น

  5.4
  ให้บริการเป็นที่ปรึกษาทางการเงินในการศึกษาและเสนอแนวทางการปรับโครงสร้างกลุ่มบริษัท
  เพื่อให้ภาพของกลุ่มเกิดความชัดเจนมากขึ้นในเชิงการบริหารจัดการ
  และเพื่อความชัดเจนในมุมมองของนักลงทุน

  4.2 การจัดจำหน่ายหลักทรัพย์ (Underwriting Service)

ดำเนินการโดยบริษัท

บริษัทมีนโยบายในการเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่นในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดจำหน่ายและรับประกันการจำหน่าย (Sub-Underwriter)
นอกจากนี้บริษัทยังเป็นตัวแทนในการจัดจำหน่ายหลักทรัพย์ประเภทตราสารหนี้อีกด้วย

ลักษณะของงานที่ปรึกษาทางการเงินและผลงานที่ผ่านมาในปี 2554

ปี 2554 เป็นปีที่เศรษฐกิจในหลาย ๆ ประเทศยังคงต้องเผชิญกับปัญหาต่าง ๆ ต่อเนื่องจากปี 2553
ไม่ว่าจะเป็นปัญหาวิกฤตทางการเงินของสหรัฐอเมริกาที่ถึงแม้จะเริ่มฟื้นตัวขึ้นบ้างแต่ยังคงมีปัญหาหนี้สาธารณะที่อยู่ในระดับสูงอยู่
ปัญหาวิกฤติหนี้สาธารณะของสหภาพยุโรป
รวมถึงผลกระทบจากเหตุภัยพิบัติที่เกิดขึ้นกับประเทศญี่ปุ่นในเดือนมีนาคม 2554
ด้วยเหตุผลข้างต้นล้วนส่งผลให้เศรษฐกิจโลกยังอยู่ในภาวะที่ยังไม่ฟื้นตัว
นอกจากนี้เหตุการณ์อุทกภัยที่เกิดขึ้นในประเทศไทยที่เกิดขึ้นได้ส่งผลกระทบต่อเศรษฐกิจของไทย
โดยเฉพาะภาคอุตสาหกรรมที่สำคัญ ๆ ได้แก่ อุตสาหกรรมยานยนต์ และชิ้นส่วนอิเลคทรอนิกส์
สำนักงานคณะกรรมการพัฒนาการเศรษฐกิจและสังคมแห่งชาติคาดการณ์ว่าทั้งปี 2554
เศรษฐกิจไทยจะขยายตัวเพียงร้อยละ 1.5 เมื่อเทียบกับปี 2553 ซึ่งขยายตัวร้อยละ 7.8 แต่ในปี
2555 คาดว่าจะสามารถขยายตัวที่ร้อยละ 4.5 – 5.5 ได้

ดัชนีตลาดหลักทรัพย์แห่งประเทศไทย ณ สิ้นปี 2554 ปิดที่ 1,025.32 จุด ปรับลดลงร้อยละ 0.72
จากสิ้นปี 2553 อย่างไรก็ดี
การปรับลดลงยังเป็นการลดลงในระดับต่ำกว่าตลาดหลักทรัพย์ส่วนใหญ่ในภูมิภาค ในปี 2554
มีบริษัทที่เข้าจดทะเบียนและระดมทุนจากตลาดหลักทรัพย์ฯ (ไม่รวมกองทุนอสังหาริมทรัพย์ฯ) ทั้งหมด
10 บริษัท ลดลงจาก 11 บริษัทในปี 2553 โดยแบ่งเป็น 3
บริษัทซึ่งเข้าจดทะเบียนในตลาดหลักทรัพย์แห่งประเทศไทย และ 7 บริษัท ในตลาดหลักทรัพย์ เอ็ม
เอ ไอ โดยมีมูลค่าการระดมทุนทั้งสิ้น 4,954 ล้านบาท
ซึ่งต่ำกว่ามูลค่าการระดมทุนของบริษัทที่เข้าจดทะเบียนในปี 2553 ซึ่งมีมูลค่าการระดมทุน 6,717
ล้านบาท ทั้งนี้ในปี 2554 บริษัทและบริษัทที่ปรึกษา เอเซียพลัส
เป็นผู้จัดจำหน่ายและรับประกันการจัดจำหน่ายและเป็นที่ปรึกษาทางการเงินของบริษัทที่เข้าจดทะเบียนจำนวน
2 บริษัท ได้แก่บริษัท แอล เอช ไฟแนนซ์เชียล กรุ๊ป จำกัด (มหาชน) และบริษัท วินเทจ
วิศวกรรม จำกัด (มหาชน) โดยมีมูลค่าการระดมทุนรวมทั้งสิ้น 2,052 ล้านบาท (คิดเป็นร้อยละ
41 ของมูลค่าการระดมทุนทั้งหมดผ่านตลาดหลักทรัพย์ฯในปีที่ผ่านมาจากบริษัทใหม่ที่เข้าจดทะเบียน)
นอกจากนี้ ลูกค้าส่วนใหญ่ของบริษัทที่ไม่ได้เข้าจดทะเบียนในตลาดหลักทรัพย์ในปี 2554
ก็ยังมีแผนที่จะเข้าจดทะเบียนในตลาดหลักทรัพย์ซึ่งคาดว่าบางส่วนก็จะสามารถดำเนินการได้ในปี
2555

นอกจากงานบริการที่ปรึกษาในการนำบริษัทเข้าจดทะเบียนในตลาดหลักทรัพย์แล้ว
บริษัทที่ปรึกษาเอเซียพลัส
ยังมุ่งเน้นการให้บริการทางด้านการเป็นที่ปรึกษาในการควบรวมและซื้อ/ขายกิจการ โดยในปี 2554
บริษัทที่ปรึกษาเอเซีย พลัส ได้เป็นที่ปรึกษาให้กับบริษัท ไทยยูเนี่ยน โฟรเซ่น โปรดักส์ จำกัด
(มหาชน) ในการเข้าซื้อกิจการของบริษัท แพ็คฟู้ด จำกัด (มหาชน) รวมถึงการเป็นที่ปรึกษาให้แก่
บริษัท แลนด์แอนด์เฮ้าส์ จำกัด (มหาชน) ในการขายหุ้นของบริษัท บางกอก เชน ฮอสปิทอล จำกัด
(มหาชน)

บริษัทที่ปรึกษา เอเซียพลัส ยังมีงานบริการที่ปรึกษาด้านอื่นๆ อาทิเช่น
การเป็นที่ปรึกษาทางการเงินอิสระ โดยในปี 2554 ได้เป็นที่ปรึกษาทางการเงินอิสระให้แก่ บริษัท
เจริญโภคภัณฑ์อาหาร จำกัด (มหาชน) ในการเข้าซื้อหุ้นของบริษัท ซี.พี.โภคภัณฑ์ จำกัด
และการเป็นที่ปรึกษาทางการเงินอิสระให้แก่ บริษัท ทรัพย์ศรีไทย จำกัด (มหาชน)
ในการเข้าซื้อหุ้นของบริษัท โกลเด้นโดนัท (ประเทศไทย) จำกัด และบริษัท เอบีพี คาเฟ
(ประเทศไทย) จำกัด นอกจากนี้ บริษัทที่ปรึกษา เอเซีย พลัส
ยังให้บริการในการเป็นที่ปรึกษาทางการเงินทั่วไป การประเมินมูลค่ากิจการ
รวมถึงการการปรับโครงสร้างหนี้ซึ่งเป็นงานที่สร้างรายได้ให้แก่กิจการอย่างต่อเนื่อง

ในปี 2554 บริษัทและบริษัทที่ปรึกษา เอเซีย พลัส มีรายได้ค่าธรรมเนียมจากธุรกิจวาณิชธนกิจ
ซึ่งประกอบด้วยค่าธรรมเนียมที่ปรึกษาทางการเงินและค่าธรรมเนียมจากการจัดจำหน่ายหลักทรัพย์
จำนวนรวม 100.85 ล้านบาท หรือเท่ากับร้อยละ 5.01 ของรายได้รวมของบริษัท
เปรียบเทียบกับปี 2553 ซึ่งมีจำนวน 60.57 ล้านบาท คิดเป็นร้อยละ
2.60ของรายได้รวมของบริษัท

5. ธุรกิจการลงทุน

บริษัทมีนโยบายลงทุนในตราสารทุน (หลักทรัพย์จดทะเบียนในตลาดหลักทรัพย์) ตราสารหนี้ หุ้นกู้
ตราสารอนุพันธ์ หน่วยลงทุน ตราสารที่มีหลักทรัพย์อ้างอิงในต่างประเทศ
และลงทุนในกิจการนอกตลาดหลักทรัพย์ที่มีโอกาสที่จะเข้าซื้อขายในตลาดหลักทรัพย์ได้ในอนาคต
หรือเป็นเงินลงทุนระยะยาวที่ให้ผลตอบแทนดี มีจุดเด่นในการดำเนินธุรกิจ
อยู่ในอุตสาหกรรมที่มีศักยภาพ และมีแนวโน้มการเติบโตอย่างต่อเนื่อง
และมีทีมผู้บริหารที่เข้าใจในธุรกิจการลงทุน ดังกล่าวข้างต้น
บริษัทหวังผลตอบแทนในรูปของกำไรจากการซื้อขายหลักทรัพย์ เงินปันผล และดอกเบี้ยรับ ทั้งนี้
บริษัท ไม่มีนโยบายกำหนดสัดส่วนการลงทุนในหลักทรัพย์เป็นระยะสั้นและระยะยาวที่แน่นอน
ขึ้นอยู่กับความเหมาะสม ผลตอบแทน และสภาพคล่อง เป็นสำคัญ

ณ วันที่ 31 ธันวาคม 2554 บริษัทมีเงินลงทุนในหลักทรัพย์ทั้งสิ้นรวม 1,233.87 ล้านบาท
เปรียบเทียบกับปี 2553 ที่มีจำนวน 2,698.60 ล้านบาท
โดยบริษัทมีกำไรจากการซื้อขายหลักทรัพย์ทั้งสิ้น 149.05 ล้านบาท เปรียบเทียบกับปี 2553
ซึ่งมีจำนวน 554.34 ล้านบาท นอกจากนี้
ยังมีรายได้ดอกเบี้ยและเงินปันผลรับจากเงินลงทุนของบริษัทอีกด้วย โดยในปี 2554 มีจำนวนรวม
205.85 ล้านบาท เปรียบเทียบกับปี 2553 ซึ่งมีจำนวน 143.19 ล้านบาท ตามลำดับ

6. ธุรกิจการยืมและให้ยืมหลักทรัพย์

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์
และเริ่มให้บริการเมื่อวันที่ 14 กรกฎาคม 2549 เป็นต้นมา
โดยในแต่ละปีที่ผ่านมานักลงทุนได้ให้ความสนใจในบริการนี้เพิ่มขึ้นเป็นลำดับ
เนื่องจากเป็นการเพิ่มช่องทางในการลงทุน
เพิ่มผลตอบแทนและสามารถใช้ในการบริหารความเสี่ยงได้
โดยด้านผู้ยืมหลักทรัพย์สามารถขายชอร์ตได้ทั้งในบัญชีเครดิตบาลานซ์และแคชบาลานซ์
เพื่อสร้างโอกาสในการทำกำไร ในภาวะตลาดขาลง
ในขณะที่ผู้ให้ยืมหลักทรัพย์สามารถสร้างผลตอบแทนเพิ่มขึ้นจากหลักทรัพย์ที่ตนถืออยู่

บริษัทมีรายได้รับค่าธรรมเนียมจากธุรกิจการให้ยืมหลักทรัพย์ ในปี 2554 จำนวน 2.66 ล้านบาท
เปรียบเทียบกับปี 2553 ซึ่งมีจำนวน 3.42 ล้านบาท

7. ธุรกิจการบริหารสินทรัพย์ของลูกค้าและการเป็นที่ปรึกษาการลงทุน

ความผันผวนของเศรษฐกิจโลกนับแต่เกิดวิกฤต Subprime ในประเทศสหรัฐฯเมื่อปี 2548
และปัญหาวิกฤตหนี้ในยุโรปที่เริ่มต้นในปี 2549
ทำให้นักลงทุนตระหนักว่าการกระจายความเสี่ยงของการลงทุนมีความสำคัญมากในภาวะที่ตลาดหุ้นมีความผันผวนสูง
ธุรกิจการบริหารสินทรัพย์ที่บริษัทได้เริ่มต้นในช่วงครึ่งหลังของปี 2549
จึงได้รับความสนใจจากนักลงทุนเพิ่มขึ้นเป็นอย่างมาก ทั้งจากกลุ่มลูกค้าที่เป็นนิติบุคคลและรายบุคคล

เจ้าหน้าที่การตลาดสามารถเสนอทางเลือกการลงทุนในกองทุนรวมประเภทต่าง ๆ
จากบริษัทหลักทรัพย์จัดการกองทุน รวม 16 แห่ง ที่บริษัทหลักทรัพย์เอเซีย พลัส จำกัด (มหาชน)
เป็นตัวแทนจำหน่าย รวมถึงติดตามผลการดำเนินงานของกองทุนต่าง ๆ
พร้อมให้คำแนะนำเพื่อปรับเปลี่ยนกลยุทธ์ให้เหมาะสมแก่ปัจจัยการลงทุนที่มีการเปลี่ยนแปลงตลอดเวลา
ในขณะที่ธุรกิจการซื้อขายตราสารหนี้ยังได้รับความสนใจจากนักลงทุนสถาบัน
ทำให้มีอัตราการเติบโตในระดับสูง
นอกจากนั้นฝ่ายบริหารสินทรัพย์ได้ร่วมมือกับฝ่ายการตลาดหลักทรัพย์ต่างประเทศ
ในการนำเสนอหลักทรัพย์ที่มีความ น่าสนใจในตลาดหลักทรัพย์ขนาดใหญ่ในต่างประเทศ เช่น
สหรัฐอเมริกา ยุโรป ฮ่องกง เกาหลีใต้ หรือญี่ปุ่น
เพื่อเป็นอีกทางเลือกหนึ่งในการกระจายการลงทุนให้แก่ลูกค้า

ในปี 2554 บริษัทได้เริ่มประกอบธุรกิจการจัดการกองทุนส่วนบุคคล (Private Fund)
เพื่อขยายตลาดไปยังนักลงทุนที่ต้องการจัดสรรการลงทุนอย่างมีประสิทธิภาพ
แต่ไม่มีเวลามากเพียงพอที่จะติดตามการเปลี่ยนแปลงของสภาวะตลาดในแต่ละช่วงเวลาได้
โดยลูกค้าจะมอบหมายความรับผิดชอบการลงทุนให้แก่ผู้จัดการกองทุนส่วนบุคคลซึ่งเป็นผู้ที่มีความรู้และมีความเชี่ยวชาญในการลงทุน
ดังนั้นผู้จัดการกองทุนจะมีการสอบถามข้อมูลลูกค้าอย่างละเอียด
เพื่อให้เข้าใจถึงวัตถุประสงค์การลงทุนและระดับความเสี่ยงที่ลูกค้าสามารถยอมรับได้
ก่อนที่จะเสนอนโยบายการลงทุนที่เหมาะสมแก่ลูกค้าต่อไป
นอกจากนั้นผู้จัดการกองทุนยังสามารถใช้จุดเด่นของทีมงานวิจัยของบริษัทที่ได้รับรางวัลต่างๆมากมาย
ในการคัดเลือกหลักทรัพย์ที่มีปัจจัยพื้นฐานและสัญญาณทางเทคนิคที่เหมาะสมแก่การลงทุนอีกด้วย

ณ วันที่ 31 ธันวาคม 2554 บริษัทมีทรัพย์สินภายใต้การบริหารทั้งสิ้น 31,229.31 ล้านบาท

8.  ธุรกิจอนุพันธ์

บริษัทได้จัดตั้ง “ฝ่ายตราสารอนุพันธ์”
เพื่อประกอบธุรกิจตราสารอนุพันธ์ทั้งในและนอกตลาดหลักทรัพย์ฯ
โดยครอบคลุมการออกและเสนอขายใบสำคัญแสดงสิทธิอนุพันธ์ หุ้นกู้อนุพันธ์
ตราสารอนุพันธ์นอกตลาดและธุรกิจอื่นที่เกี่ยวข้อง
และได้เริ่มดำเนินการเต็มรูปแบบในช่วงปลายเดือนธันวาคม 2552
โดยวางแผนในการออกใบสำคัญแสดงสิทธิอนุพันธ์ (Derivative Warrants : DW)
เสนอขายในตลาดหลักทรัพย์ฯ ในต้นปี 2553
บริษัทเป็นผู้นำในการออกและเสนอขายใบสำคัญแสดงสิทธิอนุพันธ์
โดยจดทะเบียนเป็นผู้ออกและเสนอขายใบสำคัญแสดงสิทธิอนุพันธ์เป็นรายที่ 2 ของประเทศไทย
มีการออกและเสนอขายใบสำคัญแสดงสิทธิอนุพันธ์อย่างต่อเนื่อง ผ่านระบบ Direct Listing
และมีการเติบโตมาโดยตลอด ดังนี้

ปี 2553 สิ้นสุดวันที่ 31 ธันวาคม 2553
บริษัทได้ออกและเสนอขายใบสำคัญแสดงสิทธิอนุพันธ์รวมทั้งสิ้น จำนวน 6 รุ่น
โดยเป็นใบสำคัญแสดงสิทธิอนุพันธ์ประเภทสิทธิในการซื้อทั้งสิ้น

ปี 2554 สิ้นสุดวันที่ 31 ธันวาคม 2554
บริษัทได้ออกและเสนอขายใบสำคัญแสดงสิทธิอนุพันธ์รวมทั้งสิ้นจำนวน 52 รุ่น แบ่งเป็น
ใบสำคัญแสดงสิทธิอนุพันธ์ประเภทสิทธิในการซื้อจำนวน 47 รุ่น และประเภทสิทธิในการขาย 5 รุ่น

เนื่องจากการแข่งขันในธุรกิจใบสำคัญแสดงสิทธิอนุพันธ์ มีความรุนแรงขึ้นในปี 2554
ทำให้ปัจจุบันมีจำนวน ผู้ออกใบสำคัญแสดงสิทธิอนุพันธ์จำนวนหลายรายด้วยกัน โดยในปี 2554
บริษัทมีส่วนแบ่งตลาด คำนวณจากจำนวนรุ่นที่ออกและเสนอขายทั้งสิ้นเป็นจำนวน ร้อยละ14.81
จากใบสำคัญแสดงสิทธิอนุพันธ์จำนวนทั้งสิ้น 351 รุ่น โดยผู้ออก 7 ราย
ซึ่งใบสำคัญแสดงสิทธิอนุพันธ์ที่บริษัทออกและเสนอขายนั้น ได้รับการตอบรับจากนักลงทุนเป็นอย่างดี
นอกจากนี้ บริษัทยังมีการพัฒนาระบบการดูแลสภาพคล่อง (Market Maker Program Trading)
ขึ้นมาด้วย ทำให้สามารถดูแลสภาพคล่องของใบสำคัญแสดงสิทธิอนุพันธ์ที่ออกและเสนอขายได้ดียิ่งขึ้น
และตอบความต้องการของนักลงทุนได้มากขึ้น

นอกจากการพัฒนาในด้านการบริหารความเสี่ยงและการดูแลสภาพคล่องของใบสำคัญแสดงสิทธิอนุพันธ์ที่เสนอขายแล้ว
บริษัทยังมีการพัฒนาเว็บไซต์ www.aspwarrant.com
ให้เป็นศูนย์กลางข้อมูลใบสำคัญแสดงสิทธิอนุพันธ์ของ นักลงทุน
โดยมีข้อมูลการลงทุนทั้งในส่วนของความรู้ความเข้าใจเกี่ยวกับพื้นฐานใบสำคัญแสดงสิทธิอนุพันธ์
หนังสือชี้ชวน พื้นฐานการลงทุน เทคนิคกลยุทธ์ รวมทั้งข้อมูลงานวิจัยที่เกี่ยวข้อง
ที่ได้รวบรวมมาไว้ในเว็บไซต์เดียวกัน ให้นักลงทุนได้เข้ามาใช้บริการ
ทั้งใบสำคัญแสดงสิทธิอนุพันธ์ที่ออกโดยบริษัทและผู้ออกรายอื่นๆ เท่าที่จะสามารถรวบรวมข้อมูลมาได้

ยิ่งไปกว่านั้น
บริษัทยังมีการอำนวยความสะดวกแก่นักลงทุนที่ต้องการลงทุนในใบสำคัญแสดงสิทธิอนุพันธ์ผ่านโปรแกรมที่มีชื่อว่า
ASP Insight ซึ่งเป็นโปรแกรมแสดงราคา Real Time
ของใบสำคัญแสดงสิทธิอนุพันธ์ที่ยังไม่หมดอายุ เปรียบเทียบกับราคาหุ้นอ้างอิงที่เปลี่ยนแปลงไป
เป็นโปรแกรมที่รองรับเบราเซอร์ ทั้ง Safari Firefox และ Chrome
และสามารถดาวน์โหลดได้จาก App Store
ทำให้ผู้ลงทุนสามารถเข้าถึงการซื้อขายใบสำคัญแสดงสิทธิอนุพันธ์ได้ง่ายขึ้น
และมีเครื่องมือช่วยในการตัดสินใจซื้อขายใบสำคัญแสดงสิทธิอนุพันธ์

นอกจากนี้ บริษัทยังมีการให้ความรู้ผู้ลงทุนอย่างต่อเนื่อง ภายใต้โครงการ “ASPwarrant Talk”
ซึ่งจัดขึ้นเป็นประจำทุกเดือนในรูปแบบของการสัมมนา ให้ความรู้แก่ลูกค้าและผู้ลงทุนที่สนใจ
ทั้งที่จัดขึ้นที่สำนักงานใหญ่ของบริษัท และสาขาของบริษัทที่ตั้งอยู่ในกรุงเทพมหานคร และจังหวัดอื่นๆ

ในปี 2555
บริษัทยังมีแผนที่จะพัฒนาการให้บริการด้านข้อมูลการลงทุนใบสำคัญแสดงสิทธิอนุพันธ์อย่างต่อเนื่องทั้งในรูปของการพัฒนา
Market Making program การพัฒนาเว็บไซต์ และรวมถึงการจัดกิจกรรมสัมมนาต่างๆ เพื่อให้
ผู้ลงทุนได้มีความรู้ความเข้าใจในเชิงลึกเพิ่มเติม ทั้งยังมีแผนที่จะออกและเสนอขายหุ้นกู้อนุพันธ์หรือ
Structured Products เพิ่มเติมเพื่อเพิ่มทางเลือกในการลงทุนในสภาวะตลาดต่างๆกัน
และเป็นการพัฒนาตลาดตราสารอนุพันธ์ในประเทศไทยให้มีความเป็นสากลทัดเทียมตลาดภูมิภาค

9. ธุรกิจการลงทุนต่างประเทศ

เพื่อให้สอดคล้องกับประกาศคณะกรรมการกำกับตลาดทุน
ที่มีการขยายขอบเขตให้บริษัทหลักทรัพย์สามารถ
ทำหน้าที่เป็นนายหน้าซื้อขายหลักทรัพย์และค้าหลักทรัพย์ต่างประเทศได้นั้น
บริษัทจึงได้จัดตั้งสายงานการลงทุนต่างประเทศขึ้น
และเริ่มให้บริการด้านการลงทุนในหลักทรัพย์ต่างประเทศกับทั้งลูกค้านิติบุคคลและลูกค้าบุคคล
ตั้งแต่เดือนตุลาคม 2553 เป็นต้นมา
โดยบริษัทได้วางแผนงานและเป้าหมายของการดำเนินธุรกิจเป็นลำดับมาดังนี้

-   บริษัทได้คัดเลือกโบรกเกอร์ต่างประเทศที่มีชื่อเสียงซึ่งจดทะเบียนใน New York Stock
    Exchange (NYSE)
    เพื่อเป็นตัวแทนนายหน้าในการซื้อขายหลักทรัพย์และตราสารหนี้ในต่างประเทศ
    ปัจจุบันลูกค้าของบริษัทสามารถซื้อขายหลักทรัพย์ที่จดทะเบียนอยู่ในตลาดหลักทรัพย์ 21 ตลาด
    ใน 17 ประเทศทั่วโลก ครอบคลุมทั้งทวีปอเมริกาเหนือ ทวีปยุโรป และทวีปเอเชียแปซิฟิก

-   บริษัทมีการร่วมมือกับบริษัทหลักทรัพย์และ Private Bank
    ต่างประเทศที่เป็นพันธมิตรทางธุรกิจ เพื่อคัดสรรผลิตภัณฑ์การเงิน
    รวมถึงพันธบัตรและตราสารหนี้ที่เหมาะสมและน่าสนใจ
    เพื่อตอบสนองความต้องการที่หลากหลายของลูกค้าทุกประเภทของบริษัท

-   บริษัทได้กำหนดแผนงานที่จะให้บริการ Internet Trading ในหลักทรัพย์ต่างประเทศ
    ช่วงไตรมาสสองของปี 2555 เพื่อเป็นการสร้างทางเลือกใหม่เพิ่มเติม
    และอำนวยความสะดวกให้กับลูกค้าของบริษัท

ธุรกิจของบริษัทย่อย

1)  บริษัทหลักทรัพย์จัดการกองทุน แอสเซท พลัส จำกัด

ภาพรวมการประกอบธุรกิจ

บริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
ประกอบธุรกิจประเภทจัดการกองทุน โดยได้รับใบอนุญาตในการประกอบธุรกิจ ได้แก่

-   ใบอนุญาตประกอบธุรกิจหลักทรัพย์ประเภทการจัดการกองทุนรวม

-   ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล

-   ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์
    และการจัดจำหน่ายหลักทรัพย์ที่เป็นหน่วยลงทุน

-   ใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า

ทั้งนี้ บลจ. แอสเซท พลัส ดำเนินธุรกิจหลักในการบริหารจัดการกองทุน 2 ประเภท คือ
การจัดการกองทุนรวม และกองทุนส่วนบุคคล

บลจ. แอสเซท พลัส มีมูลค่าทรัพย์สินสุทธิรวม ณ ธันวาคม 2554 จำนวนทั้งสิ้น 23,375 ล้านบาท
เติบโตลดลง 2,693 ล้านบาท หรือร้อยละ 10.33 จากมูลค่าทรัพย์สินสุทธิ ณ ธันวาคม 2553
จำนวน 26,068 ล้านบาท ทั้งนี้ มูลค่าทรัพย์สินสุทธิของบลจ. แอสเซท พลัส ณ ธันวาคม 2554
แยกตามธุรกิจการจัดการ ได้ดังนี้

-   กองทุนรวม : มีมูลค่าทรัพย์สินสุทธิ จำนวน 16,427 ล้านบาท ลดลง จำนวน 3,063
    ล้านบาท หรือร้อยละ 15.72 จากมูลค่าทรัพย์สินสุทธิ ณ ธันวาคม 2553 จำนวน 19,490
    ล้านบาท

-   กองทุนส่วนบุคคล : มีมูลค่าทรัพย์สินสุทธิ จำนวน 6,948 ล้านบาท เพิ่มขึ้น จำนวน 370
    ล้านบาท หรือร้อยละ 5.62 จากมูลค่าทรัพย์สินสุทธิ ณ ธันวาคม 2553 จำนวน 6,578
    ล้านบาท

ทั้งนี้ ในปี 2554 บลจ. แอสเซท พลัส มีกำไรสุทธิ 30.12 ล้านบาท โดยมีรายได้รวมทั้งสิ้น
175.81 ล้านบาท ซึ่งเป็นรายได้ค่าธรรมเนียมการจัดการการลงทุน 169.50 ล้านบาท
และรายได้จากการลงทุน 3.43 ล้านบาท โดย บลจ. แอสเซท พลัส มีค่าใช้จ่ายรวมทั้งสิ้น
132.53 ล้านบาท แยกเป็นค่าใช้จ่ายธุรกิจการจัดการการลงทุน 19.63 ล้านบาท
และค่าใช้จ่ายในการดำเนินงาน 112.90 ล้านบาท

การเปลี่ยนแปลงและพัฒนาการการประกอบธุรกิจและบริหารงานในรอบปี

ในรอบปี 2554 บลจ. แอสเซท พลัส ได้เพิ่มทางเลือกการลงทุนให้มีความหลากหลายมากขึ้น
โดยให้ความสำคัญกับการนำเสนอรูปแบบผลตอบแทนควบคู่กับระดับความเสี่ยงที่มีความเหมาะสมกับผู้ลงทุนแต่ละประเภท
ซึ่ง บลจ. แอสเซท พลัส
มีการพัฒนาเครื่องมือการลงทุนโดยร่วมมือกับสถาบันการเงินในต่างประเทศ
ทั้งในด้านการจัดการลงทุน และที่ปรึกษาการลงทุนมาอย่างต่อเนื่อง
โดยนำเสนอผลิตภัณฑ์การลงทุนในต่างประเทศที่หลากหลายและให้ผลตอบแทนสูงขึ้นบนกรอบความเสี่ยงที่ใกล้เคียงกับการลงทุนในประเทศ
เช่น ตราสารหนี้ของสถาบันการเงินต่างประเทศ การลงทุนใน ตราสารทุนต่างประเทศ
และสินค้าโภคภัณฑ์ ผ่านช่องทางการลงทุนในกองทุนส่วนบุคคล เป็นต้น ทั้งนี้ การนำเสนอ
ผลิตภัณฑ์ดังกล่าวได้รับการตอบรับที่ดีจากผู้ลงทุน ทั้งประเภทผู้ลงทุนสถาบัน
และบุคคลธรรมดารายใหญ่

จากรากฐานของ บลจ. แอสเซท พลัส
ที่มีประสบการณ์ในตลาดทุนมานานทั้งด้านการวิเคราะห์หลักทรัพย์ใน เชิงลึก
และการหาจังหวะการเข้าลงทุน
รวมถึงมีการพัฒนาเครื่องมือด้านการจัดการลงทุนในต่างประเทศมาอย่างต่อเนื่องจากการบริหารเงินลงทุนในต่างประเทศผ่านกองทุนส่วนบุคคล
ในปี 2554 บลจ. แอสเซท พลัส จึงนำเสนอการลงทุนในหุ้นต่างประเทศ ในรูปแบบกองทุนรวม
นอกเหนือจากการลงทุนในลักษณะ Feeder Fund ซึ่งทีมผู้จัดการกองทุนของ บลจ. แอสเซท พลัส
ได้คัดสรรหลักทรัพย์ และบริหารกองทุนด้วยตนเอง ได้แก่ กองทุนเปิดแอสเซทพลัสสตาร์
(ASP-STARS) โดยกองทุนได้ลงทุนโดยตรงในหุ้นบริษัทขนาดใหญ่ประมาณ 20 บริษัท
ซึ่งเป็นผู้นำธุรกิจและเป็นที่รู้จักในระดับโลก มีการเติบโตของธุรกิจในระดับสูง
และมีระดับที่น่าลงทุนเมื่อเปรียบเทียบกับมูลค่าตามปัจจัยพื้นฐาน
และกองทุนมีการบริหารความเสี่ยงจากความผันผวนของอัตราแลกเปลี่ยน
โดยการวิเคราะห์แนวโน้มการปรับตัวของอัตราแลกเปลี่ยนและปรับสัดส่วนการป้องกันความเสี่ยงให้เหมาะสมในแต่ละขณะ
เพื่อเป็นช่องทางกระจายการลงทุนในต่างประเทศสำหรับผู้ลงทุนทั่วไปที่ต้องการลงทุนในหุ้นบริษัทขนาดใหญ่ในต่างประเทศ

ทั้งนี้ ในปี 2554 บลจ. แอสเซท พลัส
ได้ดำเนินกลยุทธ์ทางธุรกิจเพื่อตอบสนองความต้องการของลูกค้ามากขึ้น
ด้วยการเพิ่มช่องทางการลงทุนให้ลูกค้ากองทุนรวมที่มีศักยภาพในการลงทุนสูง
มาลงทุนในรูปแบบกองทุนส่วนบุคคล เพื่อบลจ. แอสเซท พลัส
จะได้สามารถคัดเลือกตราสารที่มีความเฉพาะเจาะจง และเหมาะสมกับลูกค้าแต่ละรายมากขึ้น
ซึ่งส่งผลให้ในปี 2554 นี้ กองทุนส่วนบุคคลภายใต้การจัดการของบลจ. แอสเซท พลัส
มีมูลค่าสินทรัพย์เพิ่มขึ้น ร้อยละ 6.84

แนวโน้มธุรกิจการจัดการกองทุน

แนวโน้มธุรกิจการจัดการกองทุน ในปี 2555 นี้
จะเป็นปีที่มีความท้าทายในการนำเสนอผลิตภัณฑ์การลงทุนมากขึ้น จากภาวะการแข่งขันทางธุรกิจที่สูง
ประกอบกับปัจจัยด้านภาวะเศรษฐกิจ และการลงทุนที่ยังคงมีความไม่แน่นอนสูงทั่วโลก
ทั้งจากปัญหาเศรษฐกิจสหรัฐฯ ที่ยังอยู่ในช่วงฟื้นตัวอย่างเปราะบาง
วิกฤติหนี้สาธารณะยุโรปที่ยังไม่มีแนวทาง แก้ไขที่ชัดเจน
และการปรับลดอันดับความน่าเชื่อถือของสถาบันการเงินและประเทศในแถบยุโรปซึ่งได้บั่นทอนความเชื่อมั่นของนักลงทุน
ตลอดทั้งการเปลี่ยนแปลงวงเงินการคุ้มครองเงินฝากที่ลดเหลือ 1 ล้านบาท
ต่อรายผู้ฝากต่อสถาบันการเงิน ที่จะมีผลตั้งแต่วันที่ 11 สิงหาคม 2555
จะส่งผลให้ธนาคารพาณิชย์ต่างๆ พยายามออกผลิตภัณฑ์เงินฝากใหม่ๆ ให้กับ
ลูกค้าเพื่อทดแทนเงินฝากในรูปแบบเดิม
ขณะที่แนวโน้มการระดมเงินฝากจะเพิ่มสูงขึ้นตามการเติบโตของสินเชื่อในระดับสูงจากภาคธุรกิจและครัวเรือนเพื่อรองรับการฟื้นฟูที่อยู่อาศัยและทดแทนสินทรัพย์ที่เสียหาย
การฟื้นฟูกิจการหรือเสริมสภาพคล่อง และการลงทุนเพื่อป้องกันและรองรับอุทกภัยในอนาคต รวมถึง
การเริ่มเปิดเสรีทางการเงินในช่วงกลางปี 2555
ซึ่งในช่วงแรกคาดว่าจะมีการนำเสนอกองทุนประเภทที่ไม่มีความซับซ้อนจากสถาบันการเงินต่างประเทศต่อผู้ลงทุนประเภทสถาบันและบุคคลธรรมดารายใหญ่มากขึ้น

อย่างไรก็ดี ท่ามกลางภาวะการแข่งขันย่อมมีโอกาสในทางธุรกิจเช่นกัน
เพราะเมื่อวงเงินคุ้มครองเงินฝากลดลง ผู้ลงทุนย่อมต้องแสวงหาทางเลือกการลงทุนในรูปแบบอื่น ๆ
ที่เทียบเคียงกับเงินฝาก หรือที่ให้ผลตอบแทนมากกว่าเงินฝาก
หรืออาจมากกว่าในระดับความเสี่ยงใกล้กัน ซึ่ง บลจ. แอสเซท พลัส มั่นใจว่า
เม็ดเงินการลงทุนในกลุ่มตราสารหนี้ จะสามารถผลักดันให้ธุรกิจกองทุน ในปี 2555
สามารถเติบโตได้ ในภาวะที่ผู้ลงทุนยังคงมีความกังวลในการลงทุนใน สินทรัพย์เสี่ยงอื่นๆ
ทั้งตราสารทุนและสินค้าโภคภัณฑ์ ที่มีความผันผวนสูง
ท่ามกลางปัจจัยเสี่ยงจากภาวะการลงทุนที่มีความไม่แน่นอน

ในส่วนของการดำเนินธุรกิจของ บลจ. แอสเซท พลัส ยังคงเน้นการทำการตลาดในเชิงรุก
โดยคัดเลือกสินทรัพย์ในการลงทุนที่มีลักษณะเฉพาะเจาะจงกับกลุ่มผู้ลงทุนอย่างต่อเนื่อง
ทั้งตราสารในประเทศและต่างประเทศ และความหลากหลายของสกุลเงิน
เพื่อสร้างอัตราผลตอบแทนในจังหวะและโอกาสการลงทุนที่เหมาะสม

2)  บริษัทที่ปรึกษา เอเซีย พลัส จำกัด

จัดตั้งบริษัทเมื่อเดือนเมษายน 2551 การดำเนินงานของบริษัทที่ปรึกษา เอเซีย พลัส จำกัด
โปรดดูรายละเอียดในหัวข้อ 4 ธุรกิจวาณิชธนกิจ หน้า 18-21

(2) การตลาดและภาวะการแข่งขัน

(1) นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
พัฒนาความสะดวกรวดเร็วในการส่งคำสั่งซื้อขายผ่านระบบอินเตอร์เน็ท
นำเสนอบทวิเคราะห์หลักทรัพย์ที่มีคุณภาพ รวมทั้งพัฒนาคุณภาพการบริการให้ลูกค้าได้รับความสะดวก
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง
นอกจากนี้ ยังมุ่งที่จะสร้างผลิตภัณฑ์ทางการเงินใหม่
เพื่อสนองความต้องการในการลงทุนเพื่อให้ได้ผลตอบแทนที่ดีแก่ลูกค้า
ในขณะเดียวกันก็มุ่งเน้นเรื่องการพัฒนาความรู้ความเข้าใจในพัฒนาการใหม่ ๆ ทางการเงิน
ให้แก่ลูกค้าและพนักงาน รวมทั้งการปรับตัวให้ทันกับการเปลี่ยนแปลงและการแข่งขันที่มีขึ้น

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2554 มีดังนี้

  --------------------- ---------------- ----------------- ----------------
  ประเภทลูกค้า            ในประเทศ         ต่างประเทศ         รวม

  บุคคลธรรมดา            35,794           1,110             36,904

  นิติบุคคล                1,351            86                1,437

  รวม จำนวนบัญชี          37,145           1,196             38,341
  --------------------- ---------------- ----------------- ----------------

(2) ภาวะการแข่งขัน

ภาพรวมตลาดหลักทรัพย์ปี 2554

ปี 2554 ถือเป็นปีที่ยากลำบากสำหรับนักลงทุนในตลาดหลักทรัพย์
เนื่องจากดัชนีตลาดหลักทรัพย์มีความผันผวนสูงมาก โดยดัชนีสามารถทำจุดสูงสุดของปีที่ 1,144 จุด
ในวันที่ 1 สิงหาคม 2554 หรือ ปรับตัวขึ้นถึง ร้อยละ 10.9 จากสิ้นปี 2553
แต่หลังจากนั้นดัชนีได้ปรับฐานค่อนข้างรุนแรง โดยทำจุดต่ำสุดที่ 855 จุด ในวันที่ 4 ตุลาคม 2554
เนื่องจากได้รับแรงกดดันจากภายนอก โดยเฉพาะวิกฤติหนี้สาธารณะในยุโรป
และปัญหาน้ำท่วมใหญ่ในเขตภาคกลางที่เริ่มเกิดขึ้นตั้งแต่ช่วงเดือนตุลาคม 2554
และลุกลามมาในเขตกรุงเทพฯและปริมณฑล ซึ่งล้วนเป็นปัจจัยบั่นทอนความเชื่อมั่นของนักลงทุน
แต่อย่างไรก็ตาม เมื่อปิดตลาดสิ้นปี 2554 พบว่าดัชนีฟื้นตัวขึ้นมาอยู่ที่ระดับ 1,025 จุด
ลดลงเพียงเล็กน้อยราว ร้อยละ 1.6 จากสิ้นปี 2553

  -----------------------------------------------------------------------
  ความเคลื่อนไหวของดัชนีตลาดหลักทรัพย์ไทยปี 2554

  []

  ที่มา : SETSMART และ ฝ่ายวิจัย บมจ.หลักทรัพย์ เอเซีย พลัส
  -----------------------------------------------------------------------

ทั้งนี้ หากเปรียบเทียบผลการดำเนินงานกับตลาดหลักทรัพย์ในภูมิภาคเอเชีย-แปซิฟิกแล้ว
พบว่าตลาดหลักทรัพย์ไทยยังให้ผลตอบแทนที่สูงกว่า หรือ ชนะ (Outperform)
ตลาดหลักทรัพย์เพื่อนบ้านหลายๆ แห่ง อย่างเช่น ญี่ปุ่น, สิงคโปร์, ฮ่องกง เป็นต้น
(รายละเอียดตามตารางเปรียบเทียบด้านล่าง)
สะท้อนถึงความเชื่อมั่นของนักลงทุนที่มีต่อเศรษฐกิจไทยสูงเมื่อเทียบกับตลาดหลักทรัพย์ของประเทศเพื่อนบ้าน

  -----------------------------------------------------------------------
  เปรียบเทียบผลตอบแทนของตลาดหลักทรัพย์ในภูมิภาคเอเชียปี 2554

  []

  ที่มา : Bloomberg และ ฝ่ายวิจัย บมจ.หลักทรัพย์ เอเซีย พลัส
  -----------------------------------------------------------------------

แนวโน้มตลาดหลักทรัพย์ในปี 2555

แนวโน้มตลาดหลักทรัพย์ในปี 2555 คาดว่าน่าจะเริ่มมีทิศทางที่คลี่คลายขึ้นเมื่อเทียบกับปี 2554
กล่าวคือ แม้ปัญหาวิกฤติหนี้สาธารณะยุโรปยังมีอยู่
ซึ่งยังคงกดดันเศรษฐกิจและตลาดหลักทรัพย์โลกในระยะ 3 เดือนแรกของปี 2555 แต่อย่างไรก็ตาม
เชื่อว่าผู้นำยุโรป โดยเฉพาะเยอรมันและฝรั่งเศส
น่าจะพยายามผลักดันแผนการปรับโครงสร้างหนี้สาธารณะในกรีซให้เสร็จสิ้นตามแผน
ขณะที่แนวทางที่จะกำหนดให้มีนโยบายการคลังร่วมกันในสหภาพยุโรป (Fiscal Union)
เพื่อควบคุมการก่อหนี้สาธาณะของประเทศสมาชิกนั้น คาดว่าน่าจะได้ข้อสรุปภายในไตรมาสแรกของปี
2555

เช่นเดียวกับสถานการณ์เศรษฐกิจในประเทศ เชื่อว่าน่าจะเริ่มมีแนวโน้มที่ดีขึ้นตามลำดับ
หลังจากที่ประสบภาวะตกต่ำสุด ๆ ในไตรมาสสุดท้ายของปี 2554
เนื่องจากได้รับผลกระทบจากวิกฤติอุทกภัยครั้งใหญ่
ภาคการผลิตที่แท้จริงได้รับความเสียหายอย่างมาก โดยเฉพาะอุตสาหกรรมยานยนต์
ชิ้นส่วนอิเล็กทรอนิกส์ ไฟฟ้า และ อุตสาหกรรมสนับสนุนชิ้นส่วน (Supply Chain Industry)
นอกจากนี้ยังส่งผลกระทบเป็นลูกโซ่มายังอุตสาหกรรมต่อเนื่อง ได้แก่ ภาคท่องเที่ยว และ โรงแรม
เป็นต้น รวมถึงกระทบต่อความต้องการสินเชื่อที่ชะลอตัว จากการประเมินในเบื้องต้น ฝ่ายวิจัย
บมจ.หลักทรัพย์ เอเซีย พลัส คาดว่าเศรษฐกิจไทยน่าจะได้รับความเสียหายราว 1.4 แสนล้านบาท
ซึ่งคาดว่าจะทำให้ GDP Growth ในงวดไตรมาสที่สี่ปี 2554 หดตัวราว ร้อยละ 3.2
และจะหดตัวลงต่อเนื่องอีกเล็กน้อยราว ร้อยละ 0.2 ในงวดไตรมาสแรก ปี 2555 แต่หลังจากนั้น
GDP Growth จะค่อยๆ ฟื้นตัวตามลำดับ โดยภาพรวมในปี 2555 คาดว่า GDP Growth จะอยู่ที่
ราวร้อยละ3.6 (ภายใต้สมมติฐานไม่เกิดภัยพิบัติทางธรรมชาติซ้ำเติม)

ขณะที่คาดหมายว่าอัตราการเติบโตกำไรสุทธิต่อหุ้นของตลาดหลักทรัพย์ไทยในปี 2555 จะอยู่ที่ราว
ร้อยละ 8.5 ซึ่งน่าจะใกล้เคียงกับค่าเฉลี่ยของประเทศในภูมิภาคเอเชียแปซิฟิค
แต่จะอยู่ในระดับที่สูงกว่าเมื่อเปรียบเทียบกับกลุ่มประเทศพัฒนาแล้ว
(รายละเอียดดังปรากฏในภาพด้านล่าง) ซึ่งถือเป็นปัจจัยสำคัญที่ดึงดูดให้ Fund Flow
ยังคงไหลเข้าสุทธิในตลาดหุ้นภูมิภาคนี้ รวมถึงประเทศไทยด้วย

  ----------------------------------------- ----------------------------------------
  การเติบโตของกำไรสุทธิต่อหุ้นของประเทศกำลังพัฒนา   การเติบโตของกำไรสุทธิต่อหุ้นของประเทศพัฒนาแล้ว

  []                                        []

  ที่มา : Bloomberg                           ที่มา : Bloomberg
  ----------------------------------------- ----------------------------------------

อย่างไรก็ตาม ปัจจัยกดดันต่อตลาดหลักทรัพย์ในต้นปี 2555 คือ การที่ธนาคารแห่งประเทศไทย
มีแนวโน้มจะเรียกเก็บค่าธรรมเนียมในการนำส่งเงินสมทบเข้าสถาบันประกันเงินฝากของธนาคารพาณิชย์เพิ่มมากขึ้น
จากปัจจุบันที่จัดเก็บอยู่ ร้อยละ 0.4 ต่อปีของฐานเงินฝาก
เพื่อนำรายได้ส่วนเพิ่มไปชำระดอกเบี้ยจ่ายแทนกองทุนฟื้นฟูเพื่อพัฒนาระบบสถาบันการเงิน หรือ
FIDF (จัดตั้งขึ้นเพื่อค้ำประกันเงินฝากประชาชนในช่วงปี 2540
อันเป็นผลจากสถาบันการเงินในประเทศล้มละลายเกือบ 100 แห่ง) ทั้งนี้
คาดว่าโอกาสในการขยายการจัดเก็บค่าธรรมเนียมดังกล่าวอาจจะสูงเต็มที่ราว ร้อยละ 1 หรือ
เพิ่มขึ้นจากปัจจจุบันอีกร้อยละ 0.6 ซึ่งทุกร้อยละ 0.1 ที่เรียกเก็บเพิ่มขึ้น
คาดว่าจะกระทบความสามารถในการทำกำไรของกลุ่มธนาคารพาณิชย์ราว ร้อยละ 3.5
อย่างไรก็ตาม ในเบื้องต้นธนาคารแห่งประเทศไทยอาจจะเรียกเก็บค่าธรรมเนียมเพิ่มเติมจาก 2
ส่วนคือ (1) การเรียกเก็บเงินภาษีที่ประหยัดได้จากการที่ภาครัฐเสนอให้ลดภาษีนิติบุคคลจาก
ร้อยละ 30 เหลือ ร้อยละ 23 ในปี 2555 และเหลือร้อยละ 20 ในปี 2556 เป็นเงินราว 9,000
ล้านบาท และ (2) เรียกเก็บค่าธรรมเนียมในการระดมเงินฝากผ่านการออกตั๋วแลกเงิน
อัตราร้อยละ 0.35 ต่อปี ซึ่งเมื่อรวมการจัดเก็บเงินจากทั้งสองส่วนแล้ว
คาดว่าภาระค่าใช้จ่ายทางการเงินของธนาคารพาณิชย์จะเพิ่มขึ้นจากเดิมราว ร้อยละ 0.2
ของฐานเงินฝากที่มีอยู่ในปัจจุบัน ซึ่งจะรวมเป็น ร้อยละ 0.6 ของฐานเงินฝากในปัจจุบัน ทั้งนี้
คาดว่าภาระค่าใช้จ่ายทางการเงินที่เพิ่มขึ้น ดังกล่าว
จะทำให้ความสามารถในการทำกำไรของธนาคารพาณิชย์ลดลงจากเดิมราว ร้อยละ 7
อย่างไรก็ตาม ประเด็นนี้ยังไม่มีข้อสรุป
แต่ทางรัฐบาลได้ยื่นข้อเสนอให้ธนาคารแห่งประเทศไทยไปศึกษาและหาข้อสรุปอีกครั้ง

ภาวะการแข่งขันของธุรกิจหลักทรัพย์

ในปี 2554
เป็นปีที่บริษัทหลักทรัพย์ต่างเร่งปรับตัวเพื่อรองรับการเปิดเสรีค่าคอมมิชชั่นที่จะเกิดขึ้นอย่างเต็มรูปแบบในปี
2555 ทั้งนี้ หากพิจารณาค่าคอมมิชชั่นตั้งแต่ปี 2552
ซึ่งเป็นปีแรกที่มีการปรับใช้อัตราค่าคอมมิชชั่นแบบขั้นบันได จนถึงปี 2554
พบว่าค่าคอมมิชชั่นเฉลี่ยของกลุ่ม (ไม่รวมการซื้อขายบัญชีบริษัท) ได้ปรับลดลงมาอย่างมากในปี
2553 แต่ค่อนข้างทรงตัวในปี 2554 แสดงให้เห็นถึงแนวโน้มที่อัตราค่าคอมมิชชั่นหลังเปิดเสรีฯ
อย่างเต็มรูปแบบในปี 2555 ที่จะมีโอกาสปรับตัวลงต่ำกว่าระดับปัจจุบันได้ค่อนข้างจำกัด

  -----------------------------------------------------------------------
  อัตราค่านายหน้าสุทธิ (ไม่รวมการซื้อขายของบริษัทหลักทรัพย์) ปี 2552 - 2554

  []

  ที่มา : ฝ่ายวิจัย บมจ. หลักทรัพย์ เอเซีย พลัส
  -----------------------------------------------------------------------

ทั้งนี้ เพื่อลดการพึ่งพารายได้จากค่านายหน้าจากการซื้อขายหลักทรัพย์เป็นหลัก
บริษัทหลักทรัพย์หลายแห่ง เช่น KGI, BLS, ASP ได้ปรับตัวโดยการเร่งเพิ่มรายได้จากส่วนอื่นๆ
ที่มิใช่ค่านายหน้าฯ อาทิเช่น รายได้จากค่าธรรมเนียมและบริการ (Investment Banking,
Private Wealth Management, etc.), กำไรจากการซื้อขายหลักทรัพย์และตราสารอนุพันธ์,
ฯลฯ ทำให้มีโครงสร้างรายได้ที่กระจายตัวดีขึ้นตามลำดับ

  -----------------------------------------------------------------------
  โครงสร้างรายได้ปี 2554 ของ KGI, BLS และ ASP

  []

  ที่มา : ฝ่ายวิจัย บมจ. หลักทรัพย์ เอเซีย พลัส
  -----------------------------------------------------------------------

นอกจากการเปิดเสรีค่าคอมมิชชั่นในปี 2555 แล้ว
การเปิดเสรีทางการเงินของประชาคมอาเซียนที่จะเกิดขึ้นใน ปี 2558
ยังเป็นอีกปัจจัยที่ผลักดันให้บริษัทหลักทรัพย์ต่างต้องเพิ่มความแข็งแกร่งในการแข่งขันที่คาดว่าจะรุนแรงขึ้นเรื่อย
ๆ ซึ่งอาจจะได้เห็นการควบรวมและการเข้าซื้อกิจการมากขึ้น
โดยมีแนวโน้มที่บริษัทหลักทรัพย์จะเลือกพันธมิตรที่มีความชำนาญในด้านที่แตกต่างกันเพื่อเสริมข้อดีและเติมเต็มข้อด้อย
หรือควบรวมกิจการกับพันธมิตรที่มีฐานเงินทุนที่ใหญ่กว่า เช่น ธนาคารพาณิชย์
ทั้งไทยและต่างประเทศ เพื่อต่อยอดธุรกิจโดยเฉพาะธุรกิจวาณิชธนกิจ ซึ่งในปี 2552 – 2554
กลยุทธ์การควบรวมกิจการดังกล่าวได้ถูกนำมาใช้อย่างต่อเนื่อง (รายละเอียดตามภาพประกอบ)

  -----------------------------------------------------------------------
  บริษัทหลักทรัพย์ที่มีการควบรวมกิจการในปี 2552 – 2554

  []

  ที่มา : ฝ่ายวิจัย บมจ. หลักทรัพย์ เอเซีย พลัส
  -----------------------------------------------------------------------

อย่างไรก็ตาม เป็นที่น่าสังเกตว่าการควบรวมกิจการระหว่างธนาคารพาณิชย์และบริษัทหลักทรัพย์
(ยกเว้น MBKET ที่ Maybank ต้องทำคำเสนอซื้อหุ้นของ KIMENG
ทั้งหมดตามกฎของตลาดหลักทรัพย์ฯ) เช่น ในกรณีของ BBL กับ BLS และ KK กับ PHATRA
ต่างมีจุดประสงค์เพื่อปรับการดำเนินงานของธนาคาร (BBL และ KK) ให้เป็น Universal
Banking ที่ต้องการเสนอบริการธุรกิจการเงินแบบครบวงจร
และเพิกถอนบริษัทหลักทรัพย์ที่ถูกควบรวม (BLS และ PHATRA)
ออกจากตลาดเพื่อเพิ่มความคล่องตัวในการดำเนินงาน (แต่ทั้ง BLS และ PHATRA
จะยังคงดำเนินกิจการต่อไปตามปกติ) ฝ่ายวิจัยจึงคาดว่าในปี 2555
การควบรวมกิจการกันระหว่างธนาคารพาณิชย์กับบริษัทหลักทรัพย์น่าจะมีให้เห็นมากขึ้น
รวมไปถึงการควบรวมกันระหว่างบริษัทหลักทรัพย์ของไทยกับบริษัทหลักทรัพย์ต่างประเทศโดยเฉพาะประเทศในแถบอาเซียน
เพื่อแลกเปลี่ยนความชำนาญในการลงทุนในประเทศของตน
โดยเป็นการใช้ประโยชน์จากการเปิดเสรีทางการเงินของประชาคมอาเซียนดังกล่าวข้างต้น

ภาพรวมธุรกิจวาณิชธนกิจในปี 2554 และแนวโน้มปี 2555

ปี 2554 ที่ผ่านมาอาจไม่ใช่ปีที่ดีนักสำหรับธุรกิจวาณิชธนกิจ
เนื่องจากได้รับผลกระทบจากปัจจัยภายนอกประเทศ ได้แก่วิกฤติหนี้สาธารณะยุโรป
เมื่อบวกกับปัจจัยลบภายในประเทศได้แก่วิกฤติน้ำท่วมใหญ่ช่วงปลายปี ส่งผลให้ตลอดปี 2554
ธุรกิจวาณิชธนกิจไม่เติบโตจากปีก่อนหน้า โดยมูลค่าการระดมทุนลดลงราว ร้อยละ 22
เมื่อเปรียบเทียบกับระยะเดียวกันของปีก่อน เหลือเพียง 9.8 พันล้านบาท
ซึ่งมีบริษัทเข้าจดทะเบียนทั้งหมด 10 บริษัท แบ่งเป็นจดทะเบียนในตลาดหลักทรัพย์แห่งประเทศไทย
3 บริษัท และจดทะเบียนในตลาดใหม่ 7 บริษัท อย่างไรก็ตาม ในปี 2554
มีกองทุนอสังหาริมทรัพย์เข้ามาจดทะเบียนในตลาดหลักทรัพย์จำนวน 5 กองทุน
มากกว่าปีก่อนหน้าที่มีกองทุนอสังหาริมทรัพย์จดทะเบียนในตลาดฯจำนวน 4 กองทุน

  -----------------------------------------------------------------------
  มูลค่าการระดมทุนของตลาดหลักทรัพย์แห่งประเทศไทย

  []

  ที่มา : ฝ่ายวิจัย บมจ. หลักทรัพย์ เอเซีย พลัส
  -----------------------------------------------------------------------

นอกจากนี้ การปรับตัวของผู้ประกอบการไทยเพื่อรองรับการเปิดเสรีประชาคมอาเซียนในปี 2558
ยังส่งเสริมให้เกิดการควบรวมกิจการ หรือ ซื้อกิจการระหว่างกันอย่างกว้างขวางและในหลายธุรกิจ
ได้แก่ กิจการโรงพยาบาล สะท้อนจากในปี 2554 เกิดการควบรวมกิจการระหว่าง บมจ.
กรุงเทพดุสิตเวชการ (BGH) กับ บมจ. เฮลท์เน็ตเวิร์ก (เครือโรงพยาบาลพญาไทและเปาโล)
ตามมาด้วย บมจ. โรงพยาบาลวิภาวดี (VIBHA) ควบรวมกับ บมจ.เชียงใหม่รามธุรกิจการแพทย์
(CMR), เป็นต้น และ คาดว่าในปี 2555 การควบรวมกิจการกันน่าจะมีแนวโน้มเพิ่มมากขึ้น
เพื่อความอยู่รอดในระยะยาว
ซึ่งการปรับตัวในลักษณะนี้เป็นช่องทางในการสร้างรายได้ในรูปค่าธรรมเนียมแก่บริษัทหลักทรัพย์ หรือ
ผู้ที่ให้บริการเป็นที่ปรึกษาทางการเงิน ด้วย

ในปี 2555 หากตั้งสมมติฐานว่าทุกอย่างจะค่อย ๆ ดีขึ้น และ ไม่เกิดปัญหาซ้ำรอยเดิม
คาดว่าจะมีบริษัทเข้ามาจดทะเบียนในตลาดหลักทรัพย์ไม่น้อยกว่าในปี 2554 เนื่องจากในปี 2554
มีอุปสรรคมากมาย ทั้งในเรื่องปัญหาวิกฤติหนี้สาธารณะ ยุโรป และ ปัญหาน้ำท่วมในประเทศ
ส่วนการเปิดเสรีประชาคมอาเซียน
โดยเฉพาะด้านธุรกิจบริการและธุรกิจการเงินที่อนุญาตให้ต่างชาติถือหุ้นในบริษัทได้มากกว่า ร้อยละ
70 ของจำนวนหุ้นทั้งหมด น่าจะหนุนให้การลงทุนมีความคึกคักขึ้น

ภาวะการซื้อขายของตลาดตราสารอนุพันธ์ (TFEX) ปี 2554 และแนวโน้มปี 2555

ปี 2554 นับว่าธุรกิจการซื้อขายตลาดตราสารอนุพันธ์ (TFEX) มีการเติบโตอย่างต่อเนื่องเป็นปีที่ 5
ติดต่อกัน นับตั้งแต่มีการเปิดตลาดเมื่อปี 2549 ทั้งนี้ ระดับปริมาณการซื้อขายที่เกิดขึ้นในปี 2554
ถือว่าเป็นอีกปีที่มีการเติบโตอย่างก้าวกระโดด โดยมีปริมาณการซื้อขายรวมทั้งสิ้น 10,027,116
สัญญา หรือเฉลี่ย 41,145 สัญญาต่อวัน เติบโตจากปีก่อนหน้าซึ่งมีการซื้อขายเฉลี่ยที่ระดับวันละ
18,676 สัญญา เพิ่มขึ้นถึงร้อยละ 120 โดย SET50 Index Futures ซื้อขายสูงสุดด้วยสัดส่วน
ร้อยละ 43 รองลงมาเป็น Gold Futures ที่สัดส่วน ร้อยละ 40 และ Single Stock ที่
ร้อยละ 16

ณ วันที่ 30 ธันวาคม 2554 ตลาดอนุพันธ์มีสถานะคงค้างรวมทั้งสิ้น 56,452 สัญญา ลดลง ร้อยละ
28 จากจำนวน 77,955 สัญญาในปีก่อนหน้า และมีจำนวนบัญชีลูกค้าที่ซื้อขายอนุพันธ์รวมทั้งสิ้น
62,883 บัญชี เพิ่มขึ้น ร้อยละ 50 จากสิ้นปี 2553 จาก 41,880 บัญชี
สัดส่วนการซื้อขายของตลาดอนุพันธ์นั้นส่วนใหญ่ยังคงมาจากผู้ลงทุนรายบุคคลในประเทศที่ ร้อยละ 60
ผู้ลงทุนต่างประเทศ ร้อยละ 33.6 และผู้ลงทุนสถาบันในประเทศ ร้อยละ 6.4 ทั้งนี้ สัดส่วนของ
ผู้ลงทุนสถาบันในประเทศ โดยส่วนใหญ่เป็นธุรกรรมของผู้ดูแลสภาพคล่อง
อันเป็นผลจากการเพิ่มอนุพันธ์ประเภทใหม่ Silver Futures และ Oil Futures ในปี 2554

  -----------------------------------------------------------------------
  ธุรกรรมการซื้อขาย TFEX ในปี 2549-2554

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน), ฝ่ายวิจัย บมจ.หลักทรัพย์ เอเซีย
พลัส

  -----------------------------------------------------------------------
  การเติบโตของธุรกิจอนุพันธ์และสินค้าแต่ละประเภท ในปี 2551-2554

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน), ฝ่ายวิจัย บมจ.หลักทรัพย์ เอเซีย
พลัส

การซื้อขาย SET50 Index Futures ได้รับความสนใจเพิ่มขึ้น
โดยปริมาณการซื้อขายเฉลี่ยต่อวันเพิ่มขึ้นถึง ร้อยละ 73 จากระดับ 10,212 สัญญา ในปี 2553
เป็น 17,690 สัญญา ในปี 2554
เป็นผลจากการที่ผู้ลงทุนใช้เป็นอีกทางเลือกหนึ่งในการลงทุนและบริหารความเสี่ยงในภาวะที่ตลาดหลักทรัพย์มีความผันผวน
นอกจากนี้ TFEX ได้จัดให้มีการซื้อขายสินค้าเพิ่มเติม ทั้งการเพิ่มจำนวนหุ้นอ้างอิงของ Single
Stock Futures อีก 16 ตัว ในเดือนมีนาคม การเพิ่มสินค้าใหม่ ได้แก่ Silver Futures และ
Oil Futures ในเดือนมิถุนายนและตุลาคม ตามลำดับ

ท่ามกลางสภาวะตลาดหลักทรัพย์ที่ผันผวนในปี 2554 พบว่านักลงทุนสถาบันได้ใช้ตลาดตราสารอนุพันธ์
เพื่อการบริหารความเสี่ยง และลดความผันผวนของผลตอบแทนของกองทุนมากขึ้น
โดยเมื่อพิจารณาปริมาณการซื้อขายรวมของ นักลงทุนสถาบันในปี 2554 จะพบว่า
มีปริมาณเพิ่มขึ้นจากปี 2553 ราว ร้อยละ 127 หรือคิดเป็นจำนวนสัญญาคือ 3.36 ล้านสัญญา
(เปรียบเทียบกับปี 2553 ที่มีปริมาณการซื้อขาย 1.47 ล้านสัญญา)
ซึ่งทำให้สัดส่วนของนักลงทุนประเภทสถาบันเพิ่มขึ้นอย่างมีนัยสำคัญ จากระดับ ร้อยละ 28 ในปี
2553 เป็น ร้อยละ 33 ในปี 2554

  -----------------------------------------------------------------------
  ส่วนแบ่งตลาดของนักลงทุนรายประเภทแบ่งตามปริมาณสัญญาซื้อขาย

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน), ฝ่ายวิจัย บมจ.หลักทรัพย์ เอเซีย
พลัส

ปัจจัยสนับสนุน TFEX ที่สำคัญ ในปี 2554 มาจากธุรกรรมของ Gold Futures
ที่มีการซื้อขายเพิ่มสูงขึ้นถึง 3 เท่าจาก 971,423 สัญญา ในปี 2553 เป็น 3,989,278 สัญญา
ในปี 2554 และมีปริมาณการซื้อขายเฉลี่ยต่อวันที่ 16,350 สัญญา
เนื่องจากราคาทองคำที่ปรับตัวสูงขึ้น รวมทั้ง TFEX เปิดขยายเวลาซื้อขายในภาคค่ำไปจนถึง
22.30 น. ตั้งแต่เดือนมิถุนายนเป็นต้นมา

ปริมาณการซื้อขาย Gold Futures ปรับเพิ่มขึ้นอย่างก้าวกระโดด
นับตั้งแต่ที่เริ่มมีการขยายเวลาซื้อขายในภาคค่ำ เมื่อเดือนมิถุนายน 2554
โดยปริมาณการซื้อขายในงวดไตรมาสสาม ปี 2554 สูงขึ้นจากงวดไตรมาสสอง ปี 2554 เกือบ 3
เท่า จากปริมาณการซื้อขายรวมต่อไตรมาสที่ระดับ 7 แสนสัญญา ในไตรมาสสองปี 2554 มาเป็น 2
ล้านสัญญา ในงวดไตรมาสสามปี 2554 ก่อนจะมาหดตัวเล็กน้อยในงวดไตรมาส 4 ปี 2554
ตามการปรับลดลงของราคาทองคำโลกจนเหลือ 8 แสนสัญญา แต่กระนั้นปริมาณธุรกรรมของ Gold
Futures ทั้งปี 2554 ก็มีมูลค่าสูงถึง 2.61 ล้านล้านบาท หรือคิดเฉลี่ยเป็น 1 หมื่นล้านบาทต่อวัน
ปรับเพิ่มขึ้นจากปี 2553 กว่าร้อยละ 233 (ปี 2553 มีมูลค่าการซื้อขายรวมทั้งปี 7.8 แสนล้านบาท
หรือ เฉลี่ย 3.2 พันล้านบาทต่อวัน) โดยในส่วนของ Gold Futures ขนาด 10 บาท
มีการซื้อขายเฉลี่ยวันละ 8,900 สัญญา หรือเป็นมูลค่าต่อวันที่ 2,074 ล้านบาท
แม้ในช่วงแรกเหมือนจะเป็นการแย่งฐานลูกค้าจาก Gold Futures 50 บาท
แต่ผลในภาพรวมมูลค่าการซื้อขายของ Gold Futures กลับเพิ่มมากขึ้น
ดังแสดงให้เห็นในภาพธุรกรรมการซื้อขาย Gold Futures ด้านล่าง

  -----------------------------------------------------------------------
  ธุรกรรมการซื้อขาย Gold Futures ในปี 2552 - 2554

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน), ฝ่ายวิจัย บมจ.หลักทรัพย์ เอเซีย
พลัส

สำหรับแนวโน้มตลาดตราสารอนุพันธ์ (TFEX) ในปี 2555
คาดว่ามีแนวโน้มปรับตัวเพิ่มขึ้นต่อเนื่องจากปี 2554 ทั้งในด้านมูลค่าและสัญญาซื้อขาย
เนื่องจากภาวะตลาดหุ้นที่ยังคงผันผวนและพัฒนาการของตลาดตราสารอนุพันธ์ (TFEX)
ที่มีการเติบโตมาตลอด 6 ปี จะส่งเสริมให้นักลงทุนทั้งในประเทศ ต่างประเทศและนักลงทุนสถาบัน
เพิ่มความนิยมในตลาดตราสารอนุพันธ์ เพื่อใช้ในการบริหารความเสี่ยง
และลดความผันผวนของผลตอบแทน
อีกทั้งตลาดอนุพันธ์จะเปิดรับสมาชิกใหม่ทั้งสมาชิกประเภทที่ซื้อขายสัญญาซื้อขายล่วงหน้าได้ทุกประเภท
และสมาชิกประเภทที่จำกัดการซื้อขายได้เฉพาะสัญญาซื้อขายล่วงหน้าที่อ้างอิงกับโลหะมีค่า
(Precious Metal) ได้แก่ โกลด์ฟิวเจอร์สและซิลเวอร์ฟิวเจอร์ส
เพื่อเป็นการรองรับนโยบายเปิดเสรีธุรกิจหลักของประเทศไทย ที่มีผลตั้งแต่ 1 มกราคม 2555
ซึ่งจะเป็นการเสริมสภาพคล่องให้กับอุตสาหกรรมโดยรวม
อีกทั้งยังเตรียมที่จะออกสินค้าใหม่เพิ่มเติมเพื่อเป็นทางเลือกแก่ผู้ลงทุน ได้แก่
เตรียมเปิดซื้อขายดอลลาร์ล่วงหน้า (US Dollar Futures)
เพื่อเป็นเครื่องมือให้แก่ผู้ลงทุนและผู้ประกอบการ
ในการบริหารความเสี่ยงของอัตราแลกเปลี่ยนระหว่างเงินดอลลาร์กับเงินบาท
ซึ่งมีการเคลื่อนไหวเปลี่ยนแปลงอยู่ตลอดเวลา แผนกลยุทธ์สำคัญนี้
น่าจะทำให้ภาพรวมของปริมาณการซื้อขายในตลาดตราสารอนุพันธ์ (TFEX) ในปี 2555
มีแนวโน้มที่จะปรับเพิ่มขึ้นอย่างต่อเนื่องจากปี 2554 ได้อีก

ภาวะการซื้อขายของใบสำคัญแสดงสิทธิ์อนุพันธ์ (Derivative Warrants) ปี 2554
และแนวโน้มปี 2555

นับตั้งแต่กลางปี 2552 ที่ตลาดหลักทรัพย์แห่งประเทศไทยเริ่มมีผลิตภัณฑ์ ใบสำคัญแสดงสิทธิ์อนุพันธ์
หรือ Derivative Warrants (DW) และมีผลิตภัณฑ์ตัวแรกออกสู่ตลาดเมื่อเดือนกรกฎาคม ปี
2552 DW ก็ได้รับการตอบรับจากนักลงทุนดีมากขึ้นเป็นลำดับ โดยปี 2554 ถือว่าเป็นปีที่ DW
เริ่มได้รับการตอบรับเป็นอย่างสูง จากจำนวนผลิตภัณฑ์และมูลค่าที่เติบโตแบบก้าวกระโดดจากปี
2553 ดังจะเห็นได้จากยอดเติบโตของปริมาณ DW ที่ออกสู่ตลาดในแต่ละไตรมาสตามรูปภาพด้านล่าง
โดยในปี 2554 ปริมาณและมูลค่าของ DW ที่ออกสู่ตลาดเพิ่มขึ้นจากเมื่อปี 2553 อย่างมากถึงร้อยละ
341 และ ร้อยละ 588 ตามลำดับ

  -----------------------------------------------------------------------
  ปริมาณและมูลค่าของ DW ที่ออกสู่ตลาดในแต่ละไตรมาส

  []
  -----------------------------------------------------------------------

ที่มา : รวบรวมโดย ฝ่ายวิจัย บมจ.หลักทรัพย์ เอเชีย พลัส

ปัจจุบันบริษัทหลักทรัพย์ เอเซีย พลัส ก็เป็น 1 ใน 7
บริษัทหลักทรัพย์ที่สามารถออกใบสำคัญแสดงสิทธิ์อนุพันธ์ (Derivative Warrants) ได้
ประเมินว่าปี 2555 น่าจะมีจำนวนบริษัทที่สามารถออก DW เพิ่มมากขึ้น
ซึ่งสอดรับกับภาพรวมของอุตสาหกรรมที่ DW น่าจะมีการเติบโตแบบก้าวกระโดดต่อเนื่องจากปี 2554
โดยได้รับแรงขับเคลื่อนจากปัจจัยสำคัญคือ SET Index ที่ยังมีแนวโน้มเป็นขาขึ้น
และน่าจะปรับเพิ่มขึ้นตามผลประกอบการในปี 2555 ที่คาดว่าจะโตเพิ่มขึ้นจากปี 2554
โดยเฉพาะตัวกำไรตลาดที่น่าจะปรับเพิ่มขึ้นราวร้อยละ 8.9 จากปี 2554
ซึ่งปัจจัยนี้น่าจะเป็นส่วนสำคัญที่ทำให้นักลงทุนที่เริ่มมีความรู้เกี่ยวกับ DW
และมีความสนใจในตัวผลิตภัณฑ์นี้อยู่แล้วเข้ามาลงทุนใน DW มากขึ้นจากปี 2554

(3) การจัดหาผลิตภัณฑ์หรือบริการ

(ก) แหล่งที่มาของเงินทุน

ในปี 2554 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดหนี้สินที่เป็นตราสารหนี้ ณ วันที่ 31 ธันวาคม 2554 เป็นจำนวน 99.25 ล้านบาท
ซึ่งเป็นตั๋วแลกเงินที่มีกำหนดระยะเวลา และในส่วนของ ผู้ถือหุ้น อีกจำนวน 3,919.21 ล้านบาท
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
1,405 ล้านบาท

(ข) การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2554 บริษัทมีเงินกองทุนสภาพคล่องสุทธิเท่ากับ 3,173.40
ล้านบาท คิดเป็นร้อยละ 137.19 ของหนี้สินทั่วไป
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 7 ของหนี้สินทั่วไป